作者:岑參
標題:送魏升卿擢第歸東都，因懷魏校書、陸渾、喬潭
內容:井上桐葉雨，灞亭卷秋風。故人適戰勝，匹馬歸山東。問君今年三十幾，能使香名滿人耳。君不見三峰直上五千仞，見君文章亦如此。如君兄弟天下稀，雄辭健筆皆若飛。將軍金印嚲紫綬，魏侯校理複何如，前日人來不得書。陸渾山下佳可賞，壚頭青絲白玉瓶，別時相顧酒如傾。搖鞭舉袂忽不見，